ตำบลห้วยบง (อำเภอด่านขุนทด)

ตำบลห้วยบง เป็นตำบลหนึ่งในอำเภอด่านขุนทด จังหวัดนครราชสีมา เป็นตำบลที่มีขนาดใหญ่เป็นอันดับสองของประเทศไทย ทั้งพื้นที่ของตำบลบริหารโดย องค์การบริหารส่วนตำบลห้วยบง ตำบลห้วยบงตั้งขึ้นเมื่อ 15 สิงหาคม พ.ศ. 2526 โดยแยกออกจากตำบลหินดาด

**อาณาเขตติดต่อ**
 ทิศเหนือ ติดต่อกับตำบลหนองแวง อำเภอเทพารักษ์- ทิศตะวันออก ติดต่อกับตำบลหินดาด อำเภอด่านขุนทด- ทิศตะวันตก ติดต่อกับตำบลเขาน้อย อำเภอลำสนธิ จังหวัดลพบุรี- ทิศใต้ ติดต่อกับตำบลวังโรงใหญ่ ตำบลกฤษณา ตำบลดอนเมือง อำเภอสีคิ้ว

**การจัดตั้งเป็นอำเภอ**
เมื่อปี พ.ศ. 2532 นายนิยม วรปัญญา สมาชิกสภาผู้แทนราษฎรในขณะนั้น เคยมีการพยายามขอจัดตั้งกิ่งอำเภอห้วยบง โดยตำบลห้วยบง ตำบลหินดาด อำเภอด่านขุนทด และตำบลวังโรงใหญ่ ตำบลกฤษณา ตำบลดอนเมือง อำเภอสีคิ้ว แต่ไม่ถูกดำเนินการต่อ เนื่องจากเกณฑ์การจัดตั้งอำเภอในขณะนั้น ต้องเป็นตำบลจากพื้นที่อำเภอเดียวกัน
เมื่อปี พ.ศ. 2563 นายวิเชียร จันทรโณทัย ผู้ว่าราชการจังหวัดนครราชสีมา เปิดเผยถึงการจัดตั้งอำเภอใหม่ของจังหวัดนครราชสีมาขึ้นใหม่ 4 อำเภอ ซึ่งอำเภอห้วยบงเป็นหนึ่งในอำเภอที่ถูกเสนอจัดตั้งเป็นอำเภอแห่งใหม่ เนื่องจากตำบลห้วยบง ห่างจากตัวอำเภอด่านขุนทด เกือบ 40 กม. จึงความยากลำบากในการบริการประชาชน รวมถึงความห่างไกลของพี่น้องประชาชนที่ต้องเดินทางไปรับบริการที่อำเภอ ปัจจุบันอยู่ระหว่างดำเนินการของการเสนอ

**หมู่บ้าน**
หมู่บ้านเริ่มแรกที่แยกจัดตั้งตำบลห้วยบง มีทั้งหมด 9 หมู่บ้าน คือ- หมูที่ 1 บ้านห้วยบง ตำบลห้วยบง เดิม คือ หมู่ที่ 18 ตำบลหินดาด- หมูที่ 2 บ้านหนองกราดน้อย ตำบลห้วยบง เดิม คือ หมู่ที่ 12 ตำบลหินดาด- หมูที่ 3 บ้านป่ารังงาม ตำบลห้วยบง เดิม คือ หมู่ที่ 8 ตำบลหินดาด- หมูที่ 4 บ้านศิลาร่วมสามัคคี ตำบลห้วยบง เดิม คือ หมู่ที่ 16 ตำบลหินดาด- หมูที่ 5 บ้านน้อยพัฒนา ตำบลห้วยบง เดิม คือ หมู่ที่ 19 ตำบลหินดาด- หมูที่ 6 บ้านซับพลู ตำบลห้วยบง เดิม คือ หมู่ที่ 10 ตำบลหินดาด- หมูที่ 7 บ้านซับยาง ตำบลห้วยบง เดิม คือ หมู่ที่ 17 ตำบลหินดาด- หมูที่ 8 บ้านหนองใหญ่ ตำบลห้วยบง เดิม คือ หมู่ที่ 15 ตำบลหินดาด- หมูที่ 9 บ้านหินเพิง ตำบลห้วยบง เดิม คือ หมู่ที่ 11 ตำบลหินดาด
ปัจจุบันตำบลห้วยบงแบ่งการปกครองออกเป็น 25 หมู่บ้าน

**ประชากร**
ประชากรส่วนใหญ่นับถือพระพุทธศาสนานิกายเถรวาท มีวัด 17 แห่ง เส้นทางคมนาคมหลัก คือ ทางหลวงแผ่นดินหมายเลข 2256 (ถนนชัยบาดาล–ด่านขุนทด) ชาวบ้านประกอบอาชีพเกษตรกรรมเป็นส่วนใหญ่ ยกเว้นหมู่ที่ 15 หมู่บ้านทรัพย์สมบูรณ์ ประชาชนส่วนมากประกอบอาชีพค้าขาย
ตำบลห้วยบง มีประชากรทั้งหมด 10,551 คน แบ่งเป็น ชาย 5,354 คน หญิง 5,197 คน ข้อมูล ณ สิ้นปี 2564

**ทางหลวง**
 20pxทางหลวงแผ่นดินหมายเลข 2256 (ชัยบาดาล-ด่านขุนทด)- 20px ทางหลวงชนบท นม.3059 (ทล.201 กม.ที่15+100 อำเภอสีคิ้ว-บ้านห้วยบง)- 20px ทางหลวงชนบท นม.4033 (ทล.2256 กม.ที่43+650-บ้านช่องสำราญ อำเภอเทพารักษ์)- 20px ทางหลวงชนบท นม.3165 (ถนนสายห้วยบง-ซับยาง)

**สถานที่สำคัญ**

**ด้านการศึกษา**
สถานบันอุดมศึกษา- โครงการจัดตั้ง สถาบันเทคโนโลยีปทุมวัน ศูนย์นครราชสีมา
สถานบันวิจัย- สถาบันพัฒนามันสำปะหลังแห่งประเทศไทย
โรงเรียน
ประกอบด้วยโรงเรียนประถมศึกษา 9 แห่ง และโรงเรียนมัธยมศึกษา 1 แห่ง ได้แก่
สถานศึกษาในเขตองค์การบริหารส่วนตำบลด่านขุนทด- ข้อมูล ณ วันที่ 25 มิถุนายน 2564

**ด้านการศาสนา**
วัด- วัดห้วยบง- วัดหนองกราดน้อย- วัดป่ารังงาม- วัดป่าฌงโคสามัคคีธรรม- วัดศิลาร่วมสามัคคี- วัดบ้านน้อยพัฒนา- วัดซับพลูใหญ่ (ซับพลู)- วัดบ้านซับพลูน้อย- วัดบ้านซับยาง- วัดหนองใหญ่- วัดวังผาแด- วัดบ้านถ้ำเต่า
ศาลเจ้า- ศาลเจ้าพ่อเขาผาแดง- ศาลเจ้าพ่อเขาใหญ่ (แบบจีน) ตลาดห้วยบง

**ด้านความปลอดภัย**
 สถานีตำรวจภูธรหินดาด- ป้อมตำรวจห้วยบง- ป้อมตำรวจหนองใหญ่

**ด้านการสาธารณสุข**
 โรงพยาบาลส่งเสริมสุขภาพตำบลห้วยบง- สถานีอนามัยซับพลู- สถานีอนามัยหนองใหญ่

**ด้านทัพยากรธรรมชาติ**
 อ่างเก็บน้ำห้วยปราสาทใหญ่- สวนป่าด่านขุนทด กรมอุตสาหกรรมป่าไม้ กระทรวงทรัพยากรธรรมชาติและสิ่งแวดล้อม

**อ้างอิง**
ห้วยบง
ห้วยบง